MS «Eemslift Hendrika»

MS «Eemslift Hendrika» er et lasteskip registrert i Nederland bygget i 2015 ved det polske skipsverftet Partner Sp.z.o.o. som byggenummer 123. Skipet opereres av det nederlandske rederiet Amasus Shipping B.V. som har hovedkontor i Delfzijl som også er skipets registreringshavn. Skipet het tidligere «ABIS Esbjerg», men skiftet navn etter at rederiet ABIS Shipping ble slått konkurs i 2016.«Eemslift Hendrika» har spesialisert seg på transport av mindre båter, og har blant annet transportert ubåt-kopien som ble brukt under innspillingen av filmen Das Boot.I juni 2015 kolliderte skipet med det 40 meter lange fiskefartøyet «Trui Van Hinte» ved den nederlandske havnebyen Harlingen. Kollisjonen forårsaket en 2 meter lang flenge i fiskefartøyet, men redningsmannskaper klarte å berge det fra å synke.


== Havsnød i Norskehavet ==
Vær oppmerksom på at tidspunkter fra sanntidsdata er angitt i UTC, som på hendelsestidspunktet var 2 timer tidligere enn lokal norsk tid.5. april 2021 ved 10-tiden lokal tid ble det sendt ut nødmelding fra skipet da det var på vei fra Bremerhaven til Kolvereid. Grunnet forskyving av lasten fikk skipet slagside, og 8 av totalt 12 av mannskapet ble evakuert med redningstjenestens redningshelikopter til Ålesund lufthavn, Vigra. Skipet var da lokalisert ca. 60 nautiske mil vest for Ålesund. Det ble meldt at kystvaktskipet KV «Sortland» var på vei fra Bergen for å bistå. Fiskebåten MS «Veststeinen» lå i en periode standby ved skipet. 
På kvelden i 20-tiden meldte hovedredningssentralen at de fire siste av mannskapet også var blitt evakuert med redningshelikopter, og en skadet person ble fraktet til Ålesund sjukehus. I forkant av den siste evakueringen hadde skipet en kurs vekk fra land, men det kan se ut til at skipet kan ha fått motorstans samtidig med at de siste personene ble evakuert og drev etter det mot land i retning Stadlandet. Kystverket var også bekymret for eventuelle utslipp fra de 350 tonnene tungolje og 50 tonn diesel ombord på lasteskipet.
Havaristen hadde transportert det mindre skipet «AQS Tor» for levering fra Moen Marin til AQS, som hadde slitt seg løs og drev i nærheten. Kystverket antok at dette kan ha vært positivt for stabiliteten til havaristen og dermed bidratt til å unngå at skipet kantret. Eieren av det mindre skipet sendte et skip for å forsøke berging av dette.6. april i 10-tiden ankom KV «Sortland» havaristen og lå etter det standby ved det drivende skipet. Kystvaktskipet hadde blant annet utstyr for sleping og oljevern. Rederiet hyret det nederlandske firmaet «Smit Salvage» som fikk det overordnede ansvaret for bergingsaksjonen. Fire bergingseksperter ankom Ålesund lufthavn, Vigra på kvelden.7. april i 4-tiden ankom to slepebåter som redningsselskapet hadde leid inn for å prøve å få skipet under slep. Disse var henholdsvis slepebåten «BB Ocean» fra Kristiansund og ankerhåndteringsfartøyet «Normand Drott» fra Bergen. Kystvaktskipet KV «Bergen» hadde også ankommet i 7-tiden. Klokka 7.45 om morgenen var havaristen bare 12-15 nautiske mil fra land. De 4 bergingsekspertene skulle etter planen bli sendt med helikopter ut til havaristen i 11-tiden, men disse planene ble avlyst. I12-tiden ankom «Stadt Sløvåg» fra Stadt Sjøtransport til «AQS Tor» for å forsøke berging. I 12-tiden returnerte også KV «Sortland» til Ågotnes ved Bergen.Ifølge Kystverket ville bergingsaksjonen bli utsatt til torsdag pga. dårlig vær og fordi det da var liten fare for at skipet skulle grunnstøte i mellomtiden. I 18-tiden meldte «Stadt Sløvåg» at de hadde lykkes med å få «AQS Tor» under slep og ville taue den først til havn i Florø og så til et verft i Kolvereid. Været forbedret seg noe i løpet av kvelden og på initiativ fra Kystverket ble redningsplanene fremskyndet for å hindre at båten skulle drive mot land. Lasteskipet var på dette tidspunktet bare 7 nautiske mil fra land. I 20-tiden var det festet slep til lasteskipet og sleping ble iverksatt samtidig som det ble jobbet med å få festet slep til akterenden av skipet også.Da skipene  nærmet seg fastlandet 8. april i 9-tiden, fikk de følge av KV «Njord». Ved 17-tiden lokal tid la lasteskipet til kai ved containerhavnen i Storvika på nordsiden av Ålesund, hvor skipet ble fortøyd og stabilisert i form av fjerning av last, og inspisert av blant andre Sjøfartsdirektoratet. Lossingen av skipet holdt frem til 19. april og 20. april satte Sjøfartsdirektoratet i gang med inspeksjoner.
21. april hadde Sjøfartsdirektoratet fullført inspeksjon og kommet med 10 pålegg til reparasjoner som måtte gjøres på et lokalt verft før skipet kunne reise videre.
10. mai ble det kjent at rapporten omtalte store innvendige skader på «Eemslift Hendrika» som følge av den forskjøvne lasten. Blant annet var det funnet hull på ballasttanker og større bulker. Øvrige inspeksjoner ble gjort i flaggstaten, Nederland.


== Referanser ==


== Eksterne lenker ==
(en) IMO 9671486 – kategori av bilder, video eller lyd på Commons 
(en) Omtale av skipet på rederiets nettsted